钦定古今图书集成/明伦汇编/氏族典/第245卷 > 张大节
## 钦定古今图书集成/明伦汇编/氏族典/第245卷 > 张大节

按《金史张大节传》：“大节字信之，代州五台人。擢天德
三年进士第，调崞县丞。海陵修汴京，以大节领其役。
世宗改元于辽东，随例补尚书省令史，擢秘书郎、大
理司直、左警巡使。以杖杀豪民，为有司所劾，解职。未
几，授同知洺州防御使事，入为太府丞、工部员外郎，
进郎中，改户部，授工部侍郎，改户部。世宗东巡，徙太”
府监，寻为宋生日使，还授横海军节度使。章宗即位，
擢中都路都转运使，徙知大兴府事，治有能名。阅岁，
移知广宁府。请老，授震武军节度使。乞致仕，许之。承
安五年，卒。大节素廉勤好学，能励勉后进，又善奕碁，
当世推为第一。